CELEX: 62015TN0209
Language: lt
Date: 2015-04-23 00:00:00
Title: Byla T-209/15: 2015 m. balandžio 23 d. pareikštas ieškinys byloje Gmina Kosakowo/Komisija

22.6.2015   
            
            
               LT
            
            
               Europos Sąjungos oficialusis leidinys
            
            
               C 205/37
            
         2015 m. balandžio 23 d. pareikštas ieškinys byloje Gmina Kosakowo/Komisija
   
   (Byla T-209/15)
   (2015/C 205/50)
   Proceso kalba: lenkų
   
      Šalys
   
   
      Ieškovė: Gmina Kosakowo (Kosakowo, Lenkija), atstovaujama M. Leśny
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti negaliojančiomis 2015 m. vasario 26 d. Europos Komisijos sprendimo dėl priemonės SA.35388 (2013/C) (ex 2013/NN ir ex 2012/N) 2 straipsnio 1 ir 2 dalis,
            
         
               —
            
            
               pripažinti negaliojančiomis 2015 m. vasario 26 d. Europos Komisijos sprendimo dėl priemonės SA.35388 (2013/C) (ex 2013/NN ir ex 2012/N) 3 straipsnio 1, 2, 3 ir 4 dalis,
            
         
               —
            
            
               pripažinti negaliojančiomis 2015 m. vasario 26 d. Europos Komisijos sprendimo dėl priemonės SA.35388 (2013/C) (ex 2013/NN ir ex 2012/N) 4 straipsnio 1 ir 2 dalis,
            
         
               —
            
            
               priteisti iš atsakovės bylinėjimosi išlaidas, įskaitant ieškovės atstovavimo išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis pagrindas
               
                           —
                        
                        
                           klaidingas faktinių aplinkybių, kuriomis pagrįstas skundžiamas sprendimas, nustatymas.
                        
                     
         
               2.
            
            
               Antrasis pagrindas
               
                           —
                        
                        
                           SESV 107 straipsnio 1 dalies pažeidimas, nes nepagrįstai nuspręsta, kad Gmina Kosakowo (Kosakovo savivaldybė) suteikė viešąją pagalbą pažeisdama šį straipsnį, o iš tiesų savivaldybė gavo bendrovės Port Lotniczy Gdynia – Kosakowo sp. z o.o. (ribotos atsakomybės bendrovė Gdynės-Kosakovo oro uostas) akcijų kaip atlygį pagal žemės nuomos sutartį; Europos Komisija klaidingai taikė privataus investuotojo kriterijų; klaidingai nuspręsta, kad suteikus viešąją pagalbą bendrovei Port Lotniczy Gdynia – Kosakowo Sp. z o.o. buvo arba galėjo būti iškreipta konkurencija ir tai turėjo įtakos valstybių narių tarpusavio prekybai.
                        
                     
         
               3.
            
            
               Trečiasis pagrindas
               
                           —
                        
                        
                           SESV 107 straipsnio 3 dalies a ir c punktų pažeidimas, nes nuspręsta, kad investicija nepagrįsta regiono plėtros sumetimais ir neproporcinga kliūtims, kurias ji turėjo įveikti; taip pat pripažinimas, kad PL GK suteikta pagalba nesuderinama su vidaus rinkos veikimo sąlygomis.
                        
                     
         
               4.
            
            
               Ketvirtasis pagrindas
               
                           —
                        
                        
                           SESV 108 straipsnio 2 dalies pirmos pastraipos pažeidimas: Europos Komisija piktnaudžiavo jai suteikta teise, nes neidentifikavo ieškovės veiklos ir klaidingai ją kvalifikavo, klaidingai kvalifikavo pagalbos priemonę, neatliko teisiškai privalomos vadinamojo „privataus investuotojo kriterijaus“ analizės vertindama Gdynės-Kosakovo oro uosto statybos projektą, taip pat klaidingai ir neišsamiai ištyrė Lenkijos regioninių ir vietinių oro uostų rinką.
                        
                     
         
               5.
            
            
               Penktasis pagrindas
               
                           —
                        
                        
                           Procedūros taisyklių pažeidimas: SESV 107 straipsnio 1 dalies, siejamos su 1999 m. kovo 22 d. Tarybos reglamento (EB) Nr. 659/1999, nustatančio išsamias Sutarties dėl Europos Sąjungos veikimo 108 straipsnio taikymo taisykles (OL L 83, p. 1; 1999 3 27, 2004 m. specialusis leidimas lietuvių k., 8 sk., 1 t., p. 339), 5 straipsnio 1 dalimi, pažeidimas, nes klaidingai pritaikytas privataus investuotojo kriterijus; SESV 296 straipsnio 2 dalies pažeidimas, nes skundžiamas sprendimas netinkamai motyvuotas; gero administravimo principo pažeidimas; lygybės prieš įstatymus principo pažeidimas; teisinio saugumo principo pažeidimas.